

תאריך עדכון:14.5.19

הלכה ומודרנה – הלכה ורפואה

10-821-01

שם המרצה: **ד"ר חיים בורגנסקי**

**סוג הקורס:** סמינריון

**שנת לימודים**: תש"פ **סמסטר**: שנתי **היקף שעות**: 2 ש"ש

**א. מטרות הקורס ותוצרי למידה (מטרות על / מטרות ספציפיות):**

**מטרת הקורס** – בקורס זה נעסוק במפגש בין ההלכה לבין הרפואה המודרנית. המדע מציג לעיני העולם אפשרויות רפואיות שלא יכלו לעלות על דעתם של חכמי הדורות הקודמים. כיצד מתייחסת ההלכה לחידושים אלה? האם היא מאפשרת אותם? האם היא מציגה קו אחיד או שניתן להבחין בגישות שונות בין חכמי ההלכה?

**תוצרי למידה** – להכיר את המתח שבין ההלכה לבין המדע.

להכיר עמדות הלכתיות בסוגיות עקרוניות כמו נטורליזם, נאמנות הרופאים, שימוש במקורות אגדתיים וכדומה.

לנתח תשובות הלכתיות תוך הבחנה בין עיקר התשובה לבין גורמים נוספים המצויים בה.

לאפיין פוסקים שונים על סמך קריאה וניתוח של תשובותיהם.

לכתוב עבודה סמינריונית על נושא מתחום הקורס תוך שימוש בכל מרכיבי הידע המנויים כאן.

**ב. תוכן הקורס:**

**רציונל, נושאים:** בהתאם לאמור לעיל במטרת הקורס, נעסוק בקבוצות של נושאים: בהפריות מלאכותיות מסוגים שונים, בהפלות מלאכותיות, בהשתלות איברים ובחקיקה החדשה ביחס לנוטה למות ולקביעת רגע המוות, חקיקה שנתנסחה מתוך שיח בין אנשי הלכה למחוקקים.

**מהלך השיעורים:** בשיעורים נעסוק בעיקר בתשובות שנכתבו בדורות האחרונים; ננתח את התשובות תוך שימת דגש על מקורותיהן ודרכי הניסוח שלהן. נלמד למצות מן התשובות הגלויות את עולמו הנסתר לעיתים של הפוסק, כמו תפיסות העולם שלו, גישתו למקורות הלכתיים ועוד. נלמד כיצד לכתוב ולערוך עבודה סמינריונית.

**תכנית הוראה מפורטת לכל השיעורים:**

|  |  |  |  |
| --- | --- | --- | --- |
| מס' השיעור | נושא השיעור | קריאה נדרשת |  הערות |
| 1 | מבוא לקורס – מעט על התפתחות ההלכה ועל חקר ההלכה בת זמננו. |  | בנוסף למאמרים המצויינים לאורך הקורס תימסרנה לסטודנטים תשובות הלכתיות אותן ננתח בהרצאות |
| 2-3 | המתח בין ההלכה והמדע – מודלים של פתרון. | וסטרייך, אלימלך, "רפואה ומדעי הטבע בפסיקת בתי הדין הרבניים", משפטים כו 3 (תשנ"ו), עמ' 425-492. |
| 3 | קבלה, נטורליזם וא-נטורליזם. |  |
| 4-5 | הזרעה מלאכותית – בין גרעין ההלכה לבין סוגיות נלוות. | שטיינברג אברהם, אנציקלופדיה הלכתית רפואית, ירושלים, תשמ"ח, ערך "הזרעה מלאכותית", כרך א, עמ' 148-161. |
| 6-7 | הזרעה מזרע של גוי – בין גרעין ההלכה לסוגיות נלוות | זהר, נעם, "עד כמה "קנויה" אשה לבעלה? על הדיון ההלכתי בהזרעה מלאכותית", שדמות קי (תשמ"ט), עמ' 91-99 |
| 8 | הפריה חוץ גופית | שרמן, אברהם, "הפריה חוץ גופית אצל זוג פרוד", תחומין כב (תשס"ב), 392-403 |
| 9-10 | בעלות על ביציות מופרות | הרש |  |
| 11-12-13 | הפלות מלאכותיות – מחז"ל ועד ימינו. | שטיינברג אברהם, אנציקלופדיה הלכתית רפואית, ירושלים, תשמ"ח, ערך "הפלה" , כרך ב, עמ' 47-115. |  |
| 14-15 | תרומת איברים מחי, בין הגדרות ישנות לחדשות. |  שטיינברג אברהם, אנציקלופדיה הלכתית רפואית, ירושלים, תשמ"ח, ערך "השתלת איברים", כרך ב, עמ' 191-243. |  |
| 16-17 | תרומת איברים ממת. שאלות היסוד |  |
| 18 | תרומת איברים ממת- קבלה, נטורליזם והלכה. |  |  |
| 19 | קביעת רגע המוות – המקורות הבסיסיים |  |  |
| 20 | השתלות לב – העמדות האוסרות |  |  |
| 21 | השתלות לב – הפולמוס על עמדתו של הרב פיינשטיין | הלפרין, מרדכי (עורך), ספר אסיא, כרך שביעי, ירושלים, תשנ"ד, עמ' 137-148. |  |
| 22 | עמדת הרבנות הראשית ו"חוק שנלר" | הלפרין, מרדכי (עורך), ספר אסיא, כרך שישי, ירושלים, תשמ"ט, עמ' 27-40. |  |
| 23-24 | התאבדות בשל יסורים ו"חוק מוות במרשם רופא". | קולא, עמית, "חוק מוות במרשם רופא" על פי ההלכה", תחומין, לו (תשע"ו), 113-126. |  |
| 25-26 | טיפול בנוטה למות, מגרגר המלח להנשמה המלאכותית |  |  |
| 27 | הארכת חיי הסובל |  |  |
| 28 | סיכום |  |  |

**ג. דרישות קדם:**

בהתאם לדרישות המחלקה.

**ד. חובות / דרישות / מטלות:**

נוכחות והשתתפות בשיעורים בהתאם לחובה הכללית באוניברסיטה.

לקראת ההרצאות יועבר חומר לסטודנטים, אותו עליהם להכין לפני ההרצאה.

כתיבת עבודה סמינריונית.

**ה. מרכיבי הציון הסופי:**

עבודה – 100%

**ו. ביבליוגרפיה:**

**חומר חובה לקריאה** – מצויין לעיל.

**חומר לקריאה מומלצת** – קריאת העשרה.

1. אברהם-סופר, אברהם, נשמת אברהם, כרכים א-ה, ירושלים, תשנ"ג – תשנ"ז

2. גורן, שלמה, תורת הרפואה, ירושלים, תשס"א, עמ' 49-84; 173-191.

3. הלפרין, מרדכי, רפואה, מציאות והלכה, ירושלים, 2011

4. הנ"ל (עורך), החולה הסופני הנוטה למות: אסופת מאמרים. ירושלים, תשס"ג.

5. רזיאל יונתן (עורך), שבוט גנטי – מבט תורני, מעלה אדומים, תשס"ד.

**ז.** **שם הקורס באנגלית**:

Halacha and Medical Ethics